Title: 24 Daloc - Tredør T25_48 (Daloc_SI_Vedlikeholdsinstruks_for_Dalocdorer).pdf.pdf
ÅRLIG TILSYN Minst en gang i året (låsen 2 ganger i året) må du kontrollere at: 1. Døren er enkel å stenge og ikke gnager mot karm eller terskel. Festingen av karmen justeres ved behov. 2. Klaringen er 2–3 mm. 3. Tetningslister og ev. branntetningslister sitter fast og er uskadde. Bytt ved behov! 4. Hengslene er festet godt i karmen og bladet. Trekk til ev. løse skruer. Smør ved behov, i henhold til instruksjon nedenfor. 5. Låsens funksjon er feilfri. Smør i henhold til instruksjon nedenfor. 6. Ev. beslag på dør og karm fungerer godt. Se informasjon om vedlikehold av beslagene i instruks fra produsenten ved behov.SMØRING Generelt Det skal brukes vannfritt mineralsmørefett eller syntetisk smørefett til smøringen. Ikke bruk olje annet enn dersom det ikke går an å bruke fett. Det er viktig å bruke fett av god kvalitet, da overflatetrykket særlig på tappbærende hengsler kan bli svært høyt.